# Pályázat

**a Romániai Magyar Demokrata Szövetség Nőszervezete céljainak megvalósítására**

# Pályázati felhívás 2021-ben szervezendő programokra

**Jelen pályázat célja** olyan rendezvények támogatása amelyek hozzájárulnak a romániai magyar nők társadalmi szerepvállalásának erősítéséhez és növeléséhez, a családpolitika népszerűsítéséhez, illetve a vállalkozó nők támogatásához, az egészséges életmód kialakításához, a családon belüli erőszak visszaszorításához, a nők jogainak ismertetéséhez, a nők és a férfiak közötti esélyegyenlőség megteremtéséhez, olyan események szervezésével, ahol a nők bátran és nyíltan tudnak beszélni mindennapi és nem mindennapi problémáikról, egymást erősíteni, bátorítani és motiválni tudják.

A mostani pályázatban kiemelt figyelmet kapnak az idősek, úgy gondoljuk, hogy fontos a számukra megfelelő programok és rendezvények szervezése, ezáltal segítve őket a következő nehéz időszakban is. Éppen ezért arra kérünk minden pályázó szervezetet, hogy fordítson különös figyelmet az időseknek szánt programok szervezésére. Az idősprogramok során a szervezetek dolgozhatnak együtt nyugdíjas klubokkal, annak érdekében, hogy minél nagyobb körben meg tudják szólítani az idősebb korosztályt. Minden programhoz külön pályázat beküldését kérjük, egy megyéből legfeljebb három pályázat nyújtható be.

## Pályázhatnak

* jogi bejegyzéssel rendelkező civil szervezetek, alapítványok
* pályázatok benyújthatók **október 15. – december 31.** között megvalósuló programokra

### akik elszámoltak az előző pályázati támogatással jelen pályázat benyújtásáig

**Megyénként/területenként maximum 3 pályázat jogosult vissza nem térítendő résztámogatásra, amelyből javalott, hogy 1 a helyi nyugdíjas egyesülettel partnerségben szervezett program legyen.**

## A pályázáshoz kötelező dokumentumok

* Kitöltött, lepecsételt és aláírt **pályázati űrlap**
* A megyei/területi Nőszervezettel kötött **együttműködési nyilatkozat/egyezmény** másolata, amiből kitűnik, hogy a pályázó az adott megyei/területi Nőszervezettel közösen bonyolítja le a megpályázott programot. Csatolunk egy együttműködési nyilatkozat-javaslatot.

## Támogatható költségtípusok

### szállítás:

* + szállítási szolgáltatás elszámolása esetén: csatolni kell a szolgáltatói szerződés másolatát is;
	+ a szervezéshez kapcsolódó kiszállások esetében szükséges: menetlevél vagy kiszállási lap fénymásolata, az utazási bizonylatok (jegyek, üzemanyag-bonok) fénymásolatai, valamint a használati megállapodás fénymásolata (ha az autó, amelynek üzemanyag-költségét elszámolják, nem a pályázó szervezet tulajdonában van). Figyelem! Az üzemanyag fogyasztást 7,5 l/100 km-rel kell számolni
	+ útiköltség-térítés (résztvevőknek, meghívottaknak) esetében: az utazási bizonylatok (jegyek, üzemanyag-bonok) fénymásolatait, valamint az elszámolási ív fénymásolatát szükséges mellékelni. Figyelem! Az üzemanyag fogyasztást 7,5 l/100 km-rel kell számolni.

### Fogyóanyagok

* **PR anyagok, nyomtatványok, protokoll költségek (ajándékok, díjjak, meghívók, oklevelek, stb.)**
* **terembér és más eszközök bérleti díja**, valamint egyéb szolgáltatások: (csatolni kell a szolgáltatói szerződés másolatát is)

### étkezés:

* + a résztvevők étkeztetésére, nem számolható el több, mint a megítélt összeg 25%-a
	+ a számla mellé kérünk csatolni egy táblázatot, amely tartalmazza az érintett személyek számát, valamint elszámolt étkezés típusát (a táblázat modelljét az elszámolási összesítővel küldjük)

## A résztámogatás mértéke és formája

A jelen pályázat keretében legtöbb 3000 lej támogatási összeg igényelhető pályázatonként. Az összeg megítélése a tervezett program komplexitásától függ, valamint attól, hogy mennyire járul hozzá a célok eléréséhez, illetve a benyújtott pályázatok számától. Előnyben részesülnek a személyes jelenléttel megszervezett programok. A támogatásra javasolt pályázatok esetében a támogatás összege a rendezvény teljes költségvetésétől függően 10% és 90% között alakulhat, minden esetben a pályázó szervezetnek kell biztosítania a minimum 10% önrészt.

## Arculati elemek használata

A pályázatban foglalt programok lebonyolításakor, minden nyomtatott anyag esetében (meghívó, levelek, program, sajtóhír, stb) a pályázó köteles az RMDSZ és az RMDSZ Nőszervezetének logóját feltüntetni. Ugyanakkor a pályázók saját honlapjukon (feltéve, ha rendelkeznek) kötelezően fel kell tüntessék a **Romániai Magyar Demokrata Szövetséget és az RMDSZ Nőszervezetét, mint támogatókat**. Abban az esetben, ha a program támogatóinak körében a Romániai Magyar Demokrata Szövetség hozzájárulása a legjelentősebb, **fő támogatóként** kell megjeleníteni. A Sorsfordító nők, a Sikeres Nők iskolája és a Nők elleni erőszak elleni mozgalom esetében kötelező az országos vizuális elemek használata.

## További kritériumok

### Minden szervezet köteles legalább egy héttel a rendezvény előtt elindítani az online kampányt, ehhez tartozik a sajtóban való hirdetés és a Facebook esemény, amelyet a központi Nőszervezethez is el kell juttatni. Ugyanakkor kérünk egy rövid, öt soros beharangozót is, amelyet a központ Nőszervezet kommunikációjában használunk fel. Ebbe kérjük fogalják bele a következő infókat: KI, MIT, HOL, MIKOR és MIÉRT szervez.

**Az esemény után, legtöbb 24 órán belül minden szervezet kötelezően fotókkal ellátott beszámolót küld a központi Nőszervezetnek, a** **nok@rmdsz.ro** **címre.**

**Ezen kritériumok teljesítése feltétele egy következő pályázat támogatásának.**

## Pályázási feltételek

**A pályázati rendszer** utólagos finanszírozással működik. A megpályázott program megvalósítása után, az elszámolás (az elszámolási útmutatóban foglaltak szerint) továbbítandó az RMDSZ gazdasági igazgatóságára. Az elszámolás jóváhagyása után a megpályázott összeget az RMDSZ folyósítja a pályázatot benyújtó szervezet számára.

### Minden pályázatot legkésőbb 2022. január 20-ig kötelezően el kell számolni! Csak azok a szervezetek pályázhatnak a továbbiakban, akik elszámoltak a pályázat költségeivel.

**Pályázni papíron (postai beküldéssel) lehet. Ugyanakkor el kell küldeni a pályázatot emailben is a** **nok@rmdsz.ro** **email címre.**

### FONTOS! A pályázatot word és pdf formában legkésőbb október 25-ig e-mailben szükséges elküldeni a a nok@rmdsz.ro e-mail címre, valamint papíron, eredeti aláírással és bélyegzővel ellátva postai úton, a postázás dátuma legkésőbb október 25. lehet. Az elbírálás két időpontban történik, ez első október 15 (az október 13-ig beérkezett pályázatokról), a következő pedig október 29 (a leadási határidőig beérkezett pályázatokról).

Postacím: 400489 Kolozsvár, Majális utca, 60 szám. (400489 Cluj-Napoca, strada Republicii, nr. 60). Kapcsolattartó személy: Moldován Zsuzsa tel.: 0749958483, e-mail: zsuzsamoldovanrmdsz@gmail.com.

## Pályázati ütemterv

A pályázatok benyújtási határideje: 2021. október 25.

A pályázók kiértesítésének határideje: 2021. október 6. illeve 2021. október 25.

## Értékelési szempontok

* a rendezvény témájának jelentősége és időszerűsége
* a program által közvetlenül érintett személyek száma
* a helyszínek száma
* a helyi közösség bevonásának mértéke
* tervezett médiakampány megvalósíthatósága
* a rendezvény ötletessége, megvalósításának kreativitása, igényessége

### Elszámolási határidő: 2022. január 20. Az ezután beérkezett elszámolásokat nem tudjuk elfogadni, így az esemény támogatása elmarad.

A programokon **jelenléti ív** kitöltése kötelező. Kérjük a csatolt jelenléti ívet használni.